**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2022 թվականի դեկտեմբերի 22-Ի թիվ 2001-Ա որոշման մեջ ԼՐԱՑՈՒՄՆԵՐ ԵՎ փոփոխությունՆԵՐ կատարելու մասին» Հայաստանի Հանրապետության կառավարության որոշման (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի մշակումը պայմանավորված է «ՍԹԻԼ ԿՈՆՑԵՌՆ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի իրականացումն ապահովելու անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2022 թվականի դեկտեմբերի 22-ի N 2001-Ա որոշմամբ բավարարվել էր գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատման արտոնությունից օգտվելու համար «ՍԹԻԼ ԿՈՆՑԵՌՆ» սահմանափակ պատասխանատվությամբ ընկերության կողմից ներկայացված հայտը:

«ՍԹԻԼ ԿՈՆՑԵՌՆ» ՍՊ ընկերության կողմից ներմուծվող հումքը նախատեսվում է օգտագործել մեկանգամյա օգտագործման ցինկապատ մետաղական տանիքի ծածկերի, ջրահեռացման համակարգերի և համալրող այլ աքսեսուարների, եվրոդռների և պատուհանների, ինչպես նաև պրոֆիլների արտադրության համար։ Արտադրությունն իրականացվելու է ՀՀ Հրազդան քաղաքում։ Ընկերությունը հիմնադրվել է 2013 թվականին։

Հաշվի առնելով, որ Ընկերությունը նոր տեսակի հումքի ներմուծման համար պայմանավորվածություն է ձեռքբերել նոր մատակարարների հետ՝ ներկայումս անհրաժեշտություն է առաջացել ներմուծել 416 մլն դրամի հումքի լրացուցիչ խմբաքանակ՝ առաջիկա արտադրական պրոցեսի բնականոն ընթացքը չխաթարելու համար։

1. **Տվյալ բնագավառում իրականացվող քաղաքականությունը**

Արտոնության առկայությունը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

1. **Կարգավորման նպատակը և բնույթը**

Որոշման նպատակն է ապահովել «ՍԹԻԼ ԿՈՆՑԵՌՆ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում Հայաստանի Հանրապետության կառավարության 2022 թվականի դեկտեմբերի 22-ի N 2001-Ա որոշմամբ սահմանված արտոնության կիրառումը ամբողջ ծավալով:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

«ՍԹԻԼ ԿՈՆՑԵՌՆ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնության տրամադրում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2022-2026թթ. ծրագիր, ոլորտային և/կամ այլ ռազմավարություններ**

 «Հայաստանի Հանրապետության կառավարության 2022 թվականի դեկտեմբերի 22-ի թիվ 2001-Ա որոշման մեջ լրացումներ և փոփոխություններ կատարելու» Հայաստանի Հանրապետության կառավարության որոշման նախագիծը բխում է ՀՀ կառավարության 2022-2026թթ. ծրագրի «2․1 մշակող արդյունաբերություն» կետից։ Արտոնության առկայությունը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար, ինչպես նաև կնպաստի մշակող արդյունաբերության տեխնիկական հագեցվածության բարձրացմանը:

1. **Այլ տեղեկություններ** (եթե այդպիսիք առկա են)

 «Հայաստանի Հանրապետության կառավարության 2022 թվականի դեկտեմբերի 22-ի N 2001-Ա որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում: